
A közbeszerzés szereplői

Dolgozatomban a közbeszerzés alapjaival, annak uniós és hazai piacával, valamit annak szereplőivel foglalkozom, megvizsgálva a magyarországi önkormányzatok és vállalatok szerepét e sajátos üzleti kapcsolatban. Kutatásom fő kérdése az volt, hogy lehet-e szabályozott keretek között szabályszerű közbeszerzést megvalósítani mind az ajánlatkérők mind az ajánlattevők, mint a közbeszerzés szereplői szemszögéből. A kutatás keretét adó témához, a közbeszerzéshez írott és elektronikus anyagokból szekunder kutatást végeztem. A gyakorlatban Komárom-Esztergom megyei önkormányzatok közbeszerzését ismertem meg, ezek közül is Tata, Komárom, Esztergom és Oroszlány eljárását tártam fel részletesebben. A kutatás fő módszere empirikus jellegű volt, mely során az adott városok közbeszerzési referenseivel mélyinterjút készítettem, és összehasonlítottam a kisvárosok gyakorlatát önkormányzati szemszögből. Külön fejezetben foglalkoztam a piac másik oldalával, az ajánlattevőkkel. E terület feltárása is tartalmaz szekunder és primer kutatási módszereket is.
Dolgozatomban bemutattam a közbeszerzés folyamatát – egy esettanulmány keretében –, annak szereplőivel együtt. Bár kutatásom kezdetén elsősorban az a kérdés foglalkoztatott, hogy lehetséges-e eredményes és szabályos közbeszerzést lefolytatni, de kíváncsi lettem a közbeszerzési piac szereplőire is. Vizsgálatom főleg a városi önkormányzatokra és a KKV szektorra irányult.
Dolgozatom következtetése az, hogy lehetséges közbeszerzési eljárást egyszerűen, problémamentesen és szabályosan lefolytatni. A önkormányzatok gyakorlata és a vállalatok véleménye is erről győzött meg.



